SEDOS VYTAUTO MAČERNIO GIMNAZIJA

VEIKLOS KOKYBĖS ĮSIVERTINIMO 2023 M. ATASKAITA

2023 m. rugsėjo 1 d. direktoriaus įsakymu Nr. V1-56 buvo paskirtas vadovas ir sudaryta darbo grupė vidaus įsivertinimui atlikti.

Pirmininkė- Dalia Sakalauskienė, direktorės pavaduotoja ugdymui

Nariai:

Vida Lukauskienė, matematikos mokytoja metodininkė

Virginija Katkuvienė, biologijos mokytoja metodininkė

Irena Joneikienė, fizikos mokytoja metodininkė

Lina Kazragienė, tikybos vyresn. mokytoja

Regina Montrimienė, istorijos mokytoja metodininkė

Vilma Urbonienė, anglų kalbos vyresn. mokytoja

Inga Noreikienė, pradinių klasių vyresn. mokytoja

Nuo 2016 m. naudojama „Mokyklos, įgyvendinančios bendrojo ugdymo programas, veiklos kokybės įsivertinimo metodika, patvirtinta Lietuvos Respublikos švietimo ir mokslo ministro 2016 m. kovo 29d. įsakymu Nr. V-267.

Suplanuota vidaus įsivertinimo veikla:

I. Numatyti tikslai:

1. Atlikti giluminį įsivertinimą akcentuojant gabių mokinių mokymą bei mokytojų bendradarbiavimą.

2. Išanalizuoti, kas pagerėjo, kaip tobulinta pasirinkta veikla.

II. Duomenis rinkti: pritaikytus „Microsoft Forms“ klausimynus pateikti respondentams (mokiniams, mokytojams, tėvams), analizuoti NMPP, PUPP, BE rezultatus, pusmečių įvertinimus, mokinių, tėvų diskusijų, forumų išvadas, pamokų stebėjimo protokolus.

III. Pateikti gautas išvadas ir rekomendacijas.

Pasirinktos tirti sritys ir rodikliai**:**

**2. Ugdymas(is) ir mokinių patirtys.** 2.2.2. Ugdymo(si) organizavimas 2.4.2. Mokinių įsivertinimas.

**4. Lyderystė ir vadyba.** 4.2.1. Veikimas kartu

Apklausai „Microsoft Teams“ parengti klausimynai. Buvo pateikti klausimynai mokytojams, atsakė 83% , 5- IV klasių mokiniams, atsakė 81 % ir tėvams, atsakė 72,8%.

**Išvados.**

**2.2.2. Ugdymo(si) organizavimas**

**Mokinių (iš šios srities mokiniams buvo pateikti tik 3 teiginiai)„Microsoft Teams“ apklausos aukščiausios vertės:**

Mokytojai man leidžia pasirinkti, kaip atlikti užduotį 2,56

Mokytojai per pamokas mokiniams skiria skirtingas užduotis 2.23

**Žemiausios vertės:**

Mokiniai per pamoką gali pasirinkti, kiek jie sugebės išmokti. 2,00

**Mokytojų „Microsoft Teams“ apklausos aukščiausios vertės:**

Aš planuoju pamoką taip, kad visi mokiniai ko nors išmoktų ir patirtų sėkmę. 3,8

Aš planuoju pamoką taip, kad visi mokiniai patirtų sėkmę. 3,7

Aš skiriu skirtingo sudėtingumo užduotis. 3,4

**Žemiausios vertės:**

Mokiniams formuluoju skirtingus mokymosi uždavinius. 2,8

Mokiniai pasirenka, kiek jie išmoks pamokos turinio ar atliks pratimų. 2,9

Aš leidžiu mokiniams pasirinkti, kaip atlikti užduotį. 3,3

**Tėvų „Microsoft Teams“ apklausos aukščiausios vertės:**

Manau, jog mano vaiko ugdymas atitinka jo galimybes ir  
gebėjimus. 3,3

Mano vaikas savarankiškai gali atlikti namų užduotis. 3,3

Mano vaikas ugdomas pagal jo gebėjimus. 3,3

**Žemiausios vertės:**

Mano vaiko mokymosi krūvis yra optimalus. 3,1

Mano vaikas supranta mokytojų per pamokas pateikiamą  
medžiagą. 3,1

**2.4.2. Mokinių įsivertinimas**

**Mokinių „Microsoft Teams“ apklausos aukščiausios vertės:**

Aš prisiimu atsakomybę už savo mokymosi rezultatus. 3,3

Įsivertindamas sužinau, ką tikrai moku gerai ir ko dar reikėtų pasimokyti. 3,2

Mokytojų padedamas aš mokausi įsivertinti savo pasiekimus ir pažangą

(„Reflectus“). 3,1

Pamokose mes mokomės  įsivertinti savo darbus. 3,1

Mano mokytojai su manimi aptaria, kur turėčiau patobulėti. 3,0

**Žemiausios vertės:**

Mano mokytojai su manimi aptaria, kokią aš padariau pažangą. 2,7

Aš nebijau klausti, kai man kas nors neaišku. 2,9

**Mokytojų „Microsoft Teams“ apklausos aukščiausios vertės:**

Mokiniams parodau ir paaiškinu, į ką mokantis reikia atkreipti dėmesį. 3,8

Mano mokiniai per pamokas geba atlikti savo mokymosi refleksiją „Reflectus“. 3,7

Naudoju pamokos ir mokinių mokymo(si) grįžtamojo ryšio metodus (pvz., aptarimą, trumpą apklausą, refleksiją). 3,7

**Žemiausios vertės:**

Mano mokiniai geba priimti sprendimus, kaip valdyti savo tolesnį mokymąsi. 3,0

Mano mokiniai prisiima atsakomybę už savo mokymąsi. 3,2

Aš kiekvienoje pamokoje su mokiniais aptariu jų įsivertinimo kriterijus 3,2

**Tėvų „Microsoft Teams“ apklausos aukščiausios vertės:**

Mano vaikas geba įsivertinti savo mokymosi rezultatus. 3,2

**Žemiausios vertės:**

Mano vaikas mokytojų klausia, kai jam kas nors neaišku. 3,1

**4.2.1. Veikimas kartu (3,3)**

**Mokytojų „Microsoft Teams“ apklausos aukščiausios vertės:**

Mes kartu džiaugiamės pavykusiais projektais, pasiekimais, laimėjimais. 3,8

Mano santykiai su kitais mokytojais kolegiški, geranoriški. 3,8

Bendradarbiavimas praturtina ir palengvina mano asmeninį darbą. 3,8

**Žemiausios vertės:**

Gimnazijoje mokytojai kartu su kolegomis ruošiasi pamokoms. 3,0

Mūsų gimnazijos mokytojai stebi vienas kito pamokas ir aptaria jas tarpusavyje. 3,3

Mokytojų interesai atvirai aptariami diskusijose. 3,4

**Tėvų „Microsoft Teams“ apklausos aukščiausios vertės:**

Mūsų mokyklos mokytojai bendradarbiauja dėl mūsų vaikų geresnių mokymosi rezultatų, pažangos. 3,2

|  |  |
| --- | --- |
| Įsivertinimo metu surasti **stiprieji** veiklos aspektai | |
| Rodiklis, raktiniai žodžiai | Išvados |
| 2.4.2. Mokinių įsivertinimas  (3,2) | 3- II klasių mokinių įsivertinimui gimnazija naudoja „Reflectus“ programėlę (3 klasės mokiniai įsivertinimą šia programėle vykdo nuo 2023 m. rugsėjo mėn.), kurios pagalba įsivertinimas tapo daug greitesnis, daugumai (74%) mokinių patrauklesnis, mokytojai gali sekti konkretaus mokinio ir visos klasės ar grupės pažangą. Programėlės naudojimo trūkumas: mokytojai dėl laiko sąnaudų negali suspėti įvertinti visų duomenų, todėl, kad įsivertinimas būtų naudingas, programėlė naudojama ne kiekvienoje pamokoje ir ne visose klasėse. Įsivertinimo dažnumas priklauso nuo dalyko pamokų skaičiaus per savaitę, mokytojai gali efektyviau sekti rezultatus ir juos aptarti. 1-3 pradinių klasių mokiniai įsivertina popieriniuose lapuose spalvindami veidukus.  79% mokinių teigia, kad jie prisiima atsakomybę už savo mokymosi rezultatus (tai teigia ir 90 % mokytojų), 77% teigia, kad pamokose mokosi įsivertinti savo darbus ir 76 % įsivertindami sužino, ko dar reikėtų pasimokyti, 71% teigia, kad su jais yra aptariama, kur turėtų patobulėti. |

|  |  |
| --- | --- |
| Įsivertinimo metu surasti **tobulinti** pasirinkti aspektai | |
| Rodiklis, raktiniai žodžiai | Išvados |
| 4.2.1. Veikimas kartu (3,3) | Šio rodiklio įvertinimas pagal „Microsoft Teams“ apklausas (buvo pateikti teiginiai mokytojams ir tėvams) yra pakankamai aukštas. Mokytojų bendradarbiavimas vyksta, tačiau jis aktyvus metodinėse grupėse (remiamasi mokytojų metinių ataskaitų, metodinių grupių veiklos ataskaitomis, renginių planais, pokalbių, diskusijų duomenimis). Vienos metodinės grupės mokytojai bendradarbiauja rengdami įvairius renginius, veda integruotas pamokas, veiklas (1-4 klasių mokytojos pravedė 43 integralias veiklas, 5-IV kl.- 48, surengtoje metodinėje dienoje su kolegomis iš Mažeikių r. Viekšnių, Židikų Marijos Pečkauskaitės bei Plungės r. Žemaičių Kalvarijos Motiejaus Valančiaus gimnazijų dalijosi patirtimi apie integracijos galimybes ugdymo procese). Trūksta dalijimosi patirtimi, bendrų veiklų tarp skirtingų metodinių grupių mokytojų. Gimnazijos veiklos plane numatyta per mokslo metus stebėti ir aptarti bent po 2 kolegų pamokas, tačiau tik dalis mokytojų (apie 50%) tai daro. Metodinės grupės sukūrė mokymąsi aktyvinančių metodų katalogą, tačiau pamokose vyrauja tradiciniai mokymo(si) metodai. Išorės vertintojai kaip tobulintiną aspektą išskyrė mokymo(si) būdų ir formų įvairovę pamokoje, todėl daroma prielaida, kad stiprinant mokytojų bendradarbiavimą, dalijimąsi aktyvaus mokymosi metodų praktika ir patirtimis, šis aspektas bus patobulintas.  Šį rodiklį nuspręsta tobulinti. |

Rekomendacijos:

1. Aktyviau bendradarbiauti skirtingų metodinių grupių mokytojams tiek rrengiant įvairias veiklas, tiek dalijantis patirtimi metodiniais klausimais.
2. Sistemingai stebėti ir aptarti kolegų pamokas.
3. Toliau nuosekliai organizuoti mokinių įsivertinimą panaudojant „Reflectus“ programėlę bei kitus įsivertinimo metodus.

**Mokyklos pažanga. Kas pagerėjo, kai tobulinta pasirinkta veikla?**

|  |  |
| --- | --- |
| Rodikliai, kurie buvo pasirinkti tobulinti | Mokinių pasiekimai ir pažanga |
| 2.2.2.Ugdymosi organizavimas.  Diferencijavimas, individualizavimas, suasmeninimas | 40% mokinių teigia (procentas nedidelis, nes skaitmeninėse aplinkose mokytojai užduotis skiria mokinimas individualiai, ne visada akcentuodami, kad mokiniai gauna skirtingas užduotis), kad mokytojai per pamokas skiria skirtingas užduotis (dirbant grupelėse, atliekant EMA, EDUKA (pratybos išpirktos 1-II klasių mokiniams) užduotis, skiriamas skirtingas laikas užduotims atlikti). 62% mokinių teigia, kad jiems leidžiama pasirinkti, kaip atlikti užduotis. 80% mokytojų teigia, kad užduotis individualizuoja, diferencijuoja atsižvelgdami į mokinių mokymosi stilius, naudodami ne tik EMA, EDUKA, bet ir kitas skaitmenines aplinkas, programėles „Wordwall“, Kahoot“, „Quizlet“, skiria skirtingą laiką užduotis atlikti ir pan. 77, 3% stebėtų pamokų mokytojai diferencijuoja užduotis, apie 73% pamokų diferencijavimas išskiriamas kaip stiprusis aspektas.  6 mokytojų metodinės grupės sukūrė mokymąsi aktyvinančių metodų katalogus, 39% stebėtų pamokų buvo naudojami įvairūs mokymo būdai, tačiau daugumoje stebėtų pamokų vyravo tradiciniai mokymo būdai (61%).  Padidėjo 1-4 kl. kokybės procentas 60% (buvo 50%), pagrindiniu lygiu besimokančių mokinių procentas: 1-4 kl.- 5,2%, 5-8 kl.- 4,14% (buvo45,86%), I- II kl.- 6,04% (39,34%). 4 kl. mokinių, pasiekusių pagrindinį lygį iš lietuvių kalbos sumažėjo 1,56%, matematikos- 0.53% (sumažėjo, nes iš pagrindinio lygio mokiniai pakilo į aukštesnįjį), 8 kl.- lietuvių k. padidėjo 11%, matematikos- 4,38%, II kl. lietuvių k. padidėjo 9%, matematikos- 15%. Iš gamtos mokslų pagrindinį lygį pasiekė 55,44% (buvo 52%), nepatenkinamus įvertinimus turinčių mokinių procentas sumažėjo iki 0,82% (buvo 5,6%), gamtos mokslų VBE rinkosi laikyti 26 mokiniai (8 daigiau nei 2021 m.). Iš anglų kalbos 5-8 kl. nėra mokinių, nepasiekusių patenkinamojo lygio, 45,45% II kl. mokinių pasiekė anglų k. pasiekimų testo B1 kalbos mokėjimo lygį.  Remiantis ir gimnazijos veiklos teminio išorinio vertinimo ataskaitos duomenimis gimnazijos sprendimas tobulinti diferencijavimą, suasmeninimą ir individualizavimą pasiteisino, tinkamai atliepia daugumos mokinių poreikius, tačiau verta tiksliau apibrėžti tikslines mokinių grupes, atsižvelgiant į jų individualius gebėjimus, ypač gabiųjų mokinių potencialą, mokymosi tikslus ir siekius. |